
AHL E MAYYAT KE GHAR 40 DIN TAK KHAANA DENA 


Sawal: 

Aaj kal aisa hota hai ke log mayyat ke ghar 40 din tak khaana bhejte 
hain is amal ki kya haisiyat hai? Isi tarah ahl e mayyat doosron ke liye 
apne ghar khaana pakaate hain wafaat ke din bhi aur terahwen, 
chaaliswen par bhi shariyat mein is amal ka kya hukm hai? 


Jawab: 
Kisi ke ghar mayyat ho jaaye to us ke rishtedaaron aur padoosiyon ko 
chahiye ke ahl e mayyat ke liye khaana tayyaar kar ke un ke ghar 
bheje, yeh amal masnoon hai. Jab jung e Mouta ke din Hazrat Jafar 
Radhiallahu Anhu ki shahadat ki khabar pahunchi to Rasool e Akram 
Sallallahu Alaihi Wasallam ne farmaya: 

salai jol ALI G bb as JY laris] 
TARJUMAH: Jafar ke ghar walon ke liye khaana tayyaar karo kiunki 
unhein woh cheez pahunchi hai jis ne unhein mashgool kar diya hai. 
(Sunan Abi Dawood: 3132) 
* Allama Albani Rahimahullah ne is Hadees ko Hasan kaha hai. 





Isi tarah Sahihain (Sahih Bukhari aur Sahih Muslim) mein yeh riwayat 
maujood hai: 


SYA a ts ANY ES KA sang ade ah) Jeng NG A ELNE 
Sentra a Jaba Saja, A) ES GAN SA E 
aaa A gae JAG nga Gen ahe ka 
as a 








TARJUMAH: Nabi Kareem Sallallahu Alaihi Wasallam ki zauja e 
mutahhara Hazrat Aisha Radhiallahu Anha se riwayat hai ke jab kisi 
ghar mein kisi ki wafaat ho jaati to us ki wajah se aurtein jama hoti aur 
phir woh chali jaati. Sirf ghar waale aur khaas khaas aurtein reh jaati to 
Aap haandi mein Talbeenah pakaane ka hukm deti. Woh pakaaya 
jaata phir sareed banaya jaata aur Talbeenah us par daala jaata. Phir 
Umm ul Momineen Hazrat Aisha Radhiallahu Anha farmaati ke usay 
khaao kiunki main ne Nabi Kareem Sallallahu Alaihi Wasallam se suna 
hai Aap farmaate they ke Talbeenah mareez ke dil ko taskeen deta hai 
aur us ka gham door karta hai. 

(Sahih Bukhari: 5417 and Sahih Muslim: 2216) 





Talbeenah: Yeh ek ghiza hai jo soop ki tarah hota hai, jo aate aur 
chaan se banaya jaata hai, kabhi kabhaar us mein shehad milaaya 
jaata hai, isay Talbeenah is liye kehte hain ke uska colour doodh jaisa 
safaid aur doodh hi ki tarah patla hota hai. Kuch log isay jaw ki kheer 
bhi keh dete hain. 

In dono ahadees se ahl e mayyat ke liye khaana pakaana saabit hota 
hai magar ahl e mayyat ko khaana khilaane ke liye 40 din mutayyan 
karna rasam o riwaj mein se hai aur agar 40 din ko sawab samajh liya 
jaaye to phir bidat thehregi. Nabi Sallallahu Alaihi Wasallam ne 
farmaya: 


4 A E PABEN WA 
SEIS adi Ni EM 
TARJUMAH: Jis ne kol aisa amal kiya jispar hamara hukm nahi toh wo 


amal mardood hai. 
(Sahih Muslim: 1718) 





Isi tarah ahl e mayyat ke yahan jama hona aur phir un logon ke liye 
ahl e mayyat ka khaana pakaana na sirf zamana e jahiliyyat ke aamaal 
mein se hai balki yeh noha mein shumaar hai. 








JAS diktas sd JANG Asa WÉ 
TARJUMAH: Hum Sahaba ki jamaat ahl e mayyat ke yahan jama hone 
aur un ke khaana tayyar karaane ko murde ki nauha mein se shumaar 
karte they. 
(Ibne Majah: 1612) 
* Allama Albani Rahimahullah ne is Hadees ko Hasan kaha hai. 





Imam Nawawi Rahimahullah ne likha hai ke ahl e mayyat ka 
khana banana, doosron ka un ke yahan jama hona is silsile mein koi 
cheez manqool nahi hai is liye yeh kaam bidat aur ghair mustahab 
hai. (Rauzat-ut-Talibeen: 2/145) 

Is liye ahl e mayyat ka wafaat ke din, terahwan, chaliswan ya koi aur is 
tarah ka din manana bidat hai albatta ghar aaye mehmaan ki ziyafat 
karna is se alag hai. 

Ahl e mayyat ko chahiye ke mayyat ki taraf se faqeeron aur 
miskeenon mein baghair din ki ta'een ke sadqa kare. 

